Hestehøje 1 - 3. 4400 Kalundborg. Ulovlig terrænregulering og bebyggelse 
(støttemure) 
Sagsfremstilling 
16.    Hestehøje 1 - 3. 4400 Kalundborg. Ulovlig terrænregulering og bebyggelse 
(støttemure)  
                                                                                                                        Åbent 
Sagsnr.: 326-2013-21489       J.nr.: 02.00.08            Clavs Poulsen.: 326-2014-267464 
  
[adresse] 
Udvalget har tidligere behandlet sagen om de ulovlige forhold på [adresse] og 3, som består i terrænændring, 
opførte støttemure samt udhus (Hestehøje 3) . Forholdene var på afgørelsestidspunktet i strid med 
naturbeskyttelseslovens meget restriktive bestemmelse om forbud mod bebyggelse indenfor skovbyggelinjen samt 
lokalplanen.  
Teknik og Miljø traf dengang følgende afgørelse i relation til Hestehøje 1 og 3: 
- Dispensation for støttemur og terrænregulering i forhave. 
- Dispensation for udført terrænregulering i baghave mellem 10 – 20 m fra skel mod skov  
- Afslag på dispensationsansøgning vedr. opført støttemure og udhus i baghave inden for skovbyggelinje og uden for 
byggelinje  
  
Afslaget på dispensation til bibeholdelse af opførte støttemure, udhus og terrænregulering blev påklaget af ejerne af 
Hestehøje 1 og 3.  
  
Som følge af en nylig lovændring i naturbeskyttelsesloven orienterede Teknik og Miljø ejerne om lempelsen i forhold 
til mindre byggeri inden for skovbyggelinjen. Teknik og Miljø har vurderet, at støttemure og udhus er omfattet af 
lempelsen og derfor ikke behøver dispensation fra naturbeskyttelsesloven.  
  
Begge ejere har på baggrund af orienteringsmødet bedt Natur- og Miljøklagenævnet om at sætte klagesagerne i 
bero indtil kommunen evt. træffer ny afgørelse. Ejerne har herefter på ny indsendt ansøgning om dispensation med 
henblik på sagsbehandling efter gældende regler.  
  
De indsendte dispensationsansøgninger skal således alene behandles efter planloven. 
  
Forholdene i baghaven nødvendiggør dispensation fra følgende af lokalplanens bestemmelser: 
  
· § 6.7: "Der må ikke placeres nogen form for bebyggelse nord for den på kortbilag 2 viste byggelinje." 
  
· § 8.5:"Stensætninger, plantestensmure, betonstøttemure og lignende må ikke i nogen form anvendes mod veje, 
stier og friarealer, idet hegn skal plantes i højde med vej- og stikkant, henholdsvis endeligt terræn på rabatter og 
friarealer." 
  
· § 8.6: "Terrænregulering på mere end +/- 50 cm i forhold til eksisterende terræn efter udstykning og 
byggemodning må ikke finde sted uden Byrådets tilladelse." 
  
Vedr. Hestehøje 1: 
Som følge af lempelsen i naturbeskyttelsesloven er det Teknik og Miljøs vurdering, at de støttemure, der er opført i 
baghaven ca. 13 meter fra skel mod skov i øvrigt har en meget begrænset højde på mellem 0,6 og 1,6 meter. (Jf. 
bilag 4). Efter Teknik og Miljøs opfattelse bør støttemurene lovliggøres ved dispensation fra lokalplanens § 6.7. 
  
Vedr. Hestehøje 3: 
Teknik og Miljø betragter støttemure og terrænændring i baghaven som et sammenhængende hele, idet støttemuren 
er gravet ned i terræn og således ikke forstyrrer de landskabelige forhold, som tilfældet f.eks. ville være med en mur 
eller anden form for bebyggelse, der er opført på eksisterende terræn. Støttemuren er således forsøgt indpasset i 
det for lokalplanområdet kuperede terræn. Teknik og Miljø vægter desuden, at støttemurene ikke er synlig fra vej, og 
at den del af den nedgravede støttemur, der støder op mod friareal, kun er en mindre del af muren på cirka 3 meter i 
længde. (Jf. bilag 5). Teknik og Miljø vægter desuden de i lokalplanområdet sammenlignelige tilladte afvigelser 
sættes i forhold til de forhold, der skal lovliggøres på [adresse] Disse betragtninger omfatter ikke det opførte 
udhus, som ejer allerede tidligere har fået afslag på. 
Ud fra nævnte vurdering af de faktiske forhold og lighedsbetragtninger i øvrigt bør støttemurene, herunder 
terrænregulering på [adresse] efter Teknik og Miljøs opfattelse lovliggøres ved dispensation fra lokalplanens §§ 
6.7, 8.5 og 8.6.  
  
BEHANDLING 
Teknik- og Miljøudvalget. 
  
INDSTILLING 
Teknik og Miljøchefen indstiller,  
- at dispensationsansøgning vedr. støttemure på [adresse] sendes i høring med henblik på lovliggørelse ved 
dispensation fra lokalplanens § 6.7. 
- at dispensationsansøgning vedr. støttemure, herunder terrænregulering på [adresse]  
sendes i høring med henblik på lovliggørelse ved dispensation fra lokalplanens §§ 6.7, 8.5 og 8.6. 
  
ØKONOMISKE KONSEKVENSER 
Ingen økonomiske konsekvenser for Kalundborg Kommune. 
  
  
Bilag 
  
  
  
  
  
Teknik- og Miljøudvalgets møde den 6. oktober 2014: 
Udvalget vedtog at godkende teknik- og miljøchefens indstilling. 
Bilag 1 - Lokalplanens kortbilag 2 med Christine Christiansen 1 og 2 anført 
326-2013-154249 
Bilag 2 - Hestehøje 1 - 7. Byggelinje og skovbyggelinje 
326-2014-267518 
Bilag 3 - Hestehøje 1 - 7. Luftfoto med byggelinje 
326-2014-267524 
Bilag 4 - Hestehøje 1. Foto 
326-2014-267539 
Bilag 5 - Hestehøje 3. Foto 
326-2014-267540 
